Kuressaare–Tammisaari sõpruskohtumises jäi võistkondlikus võistluses üks esikoht koju, teise viisid kaasa soomlased. 60 lasku lamades võistluse võitis Saaremaa võistkond, 3×20 lasku standardvõistluse võit läks Tammisaari võistkonnale. Võistluses osalesid ka külalised mandrilt.
Individuaalarvestuses olid meestest parimad Ain Muru MäLK-st (60 lasku lamades) ja Kim Lundström RS-st (3×20 standard). Naistest oli mõlemas harjutuses parim Kaia Kindlam (KNHK/KL).